Diari Oficial de la Generalitat Valenciana


Sumari del DOGV 4892, del 26-11-2004 (2004/11244)

Edicte de 4 de novembre de 2004, del director general de Transports, Ports i Costes, pel qual es publica la Resolució de 2 de setembre de 2004, del director general de Ports i Costes, relativa a l'atorgament de concessió a la mercantil Marina Greenwich, SA, per a la realització de les obres compreses en el projecte d'ampliació del port esportiu Luis Campomanes a Altea, la concessió del qual tenia en virtut d'una Resolució de canvi de titularitat de 29 de juliol de 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11920


Organisme emissor
:   Conselleria d'Infraestructures i Transport

Tipus de document
:   Edicte

Edicte de 4 de novembre de 2004, del director general de Transports, Ports i Costes, pel qual es publica la Resolució de 2 de setembre de 2004, del director general de Ports i Costes, relativa a l'atorgament de concessió a la mercantil Marina Greenwich, SA, per a la realització de les obres compreses en el projecte d'ampliació del port esportiu Luis Campomanes a Altea, la concessió del qual tenia en virtut d'una Resolució de canvi de titularitat de 29 de juliol de 1997. [2004/X11834]
  
Amb data 2 de setembre de 2004, el director general de Ports i Costes de la Conselleria d'Infraestructures i Transport va dictar la resolució referida en l'assumpte, l'extracte de la qual s'indica a continuació per a la publicació:
  
1. Entitat atorgant:
  
a) Organisme: Conselleria d'Infraestructures i Transport.
  
b) Dependència que tramita l'expedient: Divisió de Ports i Costes
  
c) Número d'expedient: 10 P.D.
  
2. Objecte de la concessió:
  
a) Descripció: atorgament de concessió administrativa per a l'ampliació i explotació del port esportiu Luis Campomanes, segons el projecte que s'aprova, subscrit al juliol de 2004 per l'enginyer de Camins, Canals i Ports José Enrique Pérez González i visat pel seu col·legi professional en la demarcació de Múrcia, el dia 16 de juliol de 2004, amb el núm. 7.077. Este projecte és desenvolupament del projecte del mateix títol i autor, de 3 d'abril de 2002.
  
b) Superfície concedida: 240.058'95 m2, i és la reflectida en el plànol núm. 4.3, amb eixa designació, amb les mínimes variacions que es produïsquen per les obres segons s'arrepleguen en el reconeixement final i que, si és el cas, aprovarà esta Direcció General.
  
c) Data de publicació en el DOGV de 31.05.2000 i 13.11.2002
  
3. Tramitació: Llei 27/1992, de 24 de novembre, de Ports de l'Estat i de la Marina Mercant, modificada per Llei 62/1997, de 26 de desembre, que remet a la Llei 22/1988, de 28 de juliol, de Costes i el seu Reglament.
  
4. Cànon:
  
Ocupació de domini públic maritimoterrestre
  
El titular de la concessió ha de pagar a l'administració de l'Estat un cànon anual d'ocupació per m2 d'aigua abrigada i per ocupació de superfície terrestre que corresponga; que es farà efectiu en la forma i condicions que la dita administració determine, i no correspon la gestió del seu cobrament ni les incidències d'això derivades a esta administració autonòmica.
  
Aprofitament de superfícies i explotació
  
El titular de la concessió, de conformitat amb el que disposa l'article 71 de la Llei 16/2003, de Mesures Fiscals, de Gestió Administrativa i Financera, i d'Organització de la Generalitat Valenciana, està obligat per este concepte a pagar a la Generalitat Valenciana la quantitat d'1'32 €/ per m2 d'amarrament net i any segons el pla d'amarraments d'explotació. L'import assenyalat no inclou l'IVA o qualsevol altre impost que haja de ser aplicat
  
5. Adjudicació de la concessió:
  
a) Data: 02.09.2004
  
b) Concessionari: Marina Greenwich, SA
  
c) Termini d'adjudicació: 30 anys.
  
6. A continuació es transcriu el resultat de la informació pública, quant a al·legacions, a fi de complir el que disposa l'article 86.3 de la Llei 30/1992 (LRJPAC), modificada per la Llei 4/1999:
  
Al·legacions:
  
- Al·legacions de particulars ( Alejandro Guillem) remeses pel Ministeri de Medi ambient amb ofici de data 22 de juliol de 2002.
  
- Al·legacions de particulars i associacions ( Alejandro Guillem, WWF Adena, Greenpeace, Comunitat de Propietaris del Poble Mariner Greenwich) remeses pel Ministeri de Medi Ambient amb ofici de 30 d'octubre de 2002.
  
- Al·legacions de particulars i agrupacions polítiques (Grup Municipal Bloc Nacionalista Valencià de l'Ajuntament d'Altea, Ecologistes en Acció del País Valencià, i Alejandro Guillem) remeses pel Ministeri de Medi Ambient amb ofici de 4 de novembre de 2002.
  
- Al·legacions presentades en esta Conselleria pAlejandro Guillem Ortega en dates 9 de maig de 2002, 2 d'agost de 2002, 31 d'octubre de 2002 i 5 de novembre de 2002.
  
- Al·legacions d'Ecologistes del País Valencià remeses a la Divisió de Ports l'11 de setembre de 2002.
  
- Al·legacions de particulars (Alejandro Guillem) remeses pel Ministeri de Medi Ambient amb ofici de 15 de novembre de 2002, i amb entrada en el Servici de Gestió el 13 de desembre següent (registre d'entrada núm. 34.364).
  
- Al·legacions presentades en esta Conselleria pAlejandro Guillem Ortega en data 13 de desembre de 2002 (registres d'entrada núm. 37.859, 37.861 i 37.862).
  
- Al·legacions de particulars (Alejandro Guillem) rebudes en esta Conselleria el 17 de desembre de 2002 (registre d'entrada núm. 38.237).
  
- Al·legacions presentades en esta Conselleria pel Grup Municipal del Bloc Nacionalista Valencià de l'Ajuntament d'Altea rebudes en esta Conselleria el 17 de desembre de 2002 (registre d'entrada núm. 38.212)
  
- Al·legacions presentades en els servicis d'Alacant d'esta Conselleria (registre d'entrada núm. 3206) per WWF Adena.
  
- Al·legacions remeses per la Conselleria de Presidència el 18 de desembre de 2002, d'Acció Ecologista Agró (núm. registre d'entrada 38.396) i de Silvia Montañana Aguilar.
  
- Al·legacions remeses per Greenpeace el 18 de desembre de 2002 (núm. registre d'entrada 38015)
  
- Al·legacions i recollida de firmes per Juan Carlos Eguigaray amb entrada en esta Conselleria el 18 de desembre de 2002 (núm. registre d'entrada 38.488).
  
- Al·legacions de la Comunitat de Propietaris del Poblat Mariner Greenwich amb entrada en esta Conselleria el 19 de desembre de 2002 (núm. registre d'entrada 38.595).
  
- Al·legacions i recollida de firmes per Blas Parra Díaz amb entrada en esta Conselleria el 19 de desembre de 2002 (núm. registre d'entrada 38.583).
  
- Al·legacions d'Elisa Castellano amb entrada en esta Conselleria el 19 de desembre de 2002 (núm. registre d'entrada 38.581).
  
- Al·legacions de Jorge Beltrán Oliver amb entrada en esta Conselleria el 19 de desembre de 2002 (núm. registre d'entrada 38.579).
  
- Al·legacions presentades per Ecologistes en Acció del País Valencià, rebudes en esta Conselleria el 20 de desembre de 2002.
  
- Al·legacions presentades per Alejandro Guillem, rebudes en esta Conselleria en dates 26 de novembre de 2002 (registre d'entrada núm. 35.639), 29 de novembre de 2002 (registre d'entrada núm. 36.146) i 4 de desembre de 2002 (registre d'entrada núm. 36.613), totes estes rebudes en el Servici de Gestió el 7 de gener del 2003.
  
Contraal·legacions de Marina Greenwich presentades en esta Conselleria el 29 de gener de 2003
  
\* Síntesi de les al·legacions:
  
a) No hi ha una necessitat (o no està prou acreditada) ni una demanda que justifiquen l'ampliació.
  
b) Es detecten defectes en el procediment administratiu, consistents en:
  
- Nul·litat de l'anunci publicat en el DOGV el 13 de novembre de 2002, atés que no consta el termini per a formular al·legacions.
  
- No aportació de l'Estudi d'Impacte Ambiental en esta segona informació pública.
  
c) Al·legacions relatives a l'agressió que la realització del projecte suposaria per al medi ambient:
  
- La reimplantació de la posidònia oceànica no garantix la seua supervivència.
  
- Destrucció d'ecosistemes litorals terrestres, previsible augment de concentració de la població i de l'especulació en general en la zona.
  
- L'EIA patix de falta de rigor metòdic, anàlisi parcial de determinats indicadors ambientals i limitació en la presa de dades. No hi ha avaluació de l'impacte ambiental de la instal·lació actual. La qualitat de l'aigua ha d'estudiar-se durant un cicle anual.
  
- No es preveuen impactes sobre espècies com el dofí mular o la tortuga careta.
  
- L'EIA no té els requisits necessaris per a procedir a una correcta avaluació: interaccions ecològiques, dinàmica litoral, mesures correctores, etc.
  
d) Vulneració dels articles 20, 25.1b) i 31 de la Llei de Costes.
  
e) Al·legacions de caràcter urbanístic
  
- Infracció del principi de participació dels ciutadans en la programació urbanística, atés que no s'ha exposat al públic el projecte.
  
- El projecte suposa la construcció d'un nou port.
  
- Absència d'un pla especial.
  
f) Al·legacions relatives a qüestions d'enginyeria:
  
- S'obvien les modificacions orogràfiques dels barrancs
  
- Es considera insuficient la dotació d'aigua potable
  
- Es considera l'existència d'una xarxa de sanejament privada que no pot contrastar-se.
  
- El projecte sotmés a informació pública no es correspon amb l'Estudi d'Impacte Ambiental.
  
- La previsió d'impactes és molt deficient.
  
- Les platges d'Altea i l'Olla d'Altea estan en regressió.
  
- Només es projecten dos edificis destinats a lavabos.
  
- No es justifica el sistema d'evacuació d'aigües residuals.
  
- L'ampliació tindrà una afecció sobre les platges de la Barreta i el Mascarat.
  
- Es proposa un ús a cobrament per als aparcaments.
  
- S'han de mantindre les actuals condicions d'aparcament sense limitar-ne l'ús.
  
- El projecte no preveu previsions respecte de les actuacions derivades de les mesures protectores i compensatòries.
  
- La realització del projecte produiria els següents efectes perjudicials: Desaparició de les platges actuals i del litoral rocós; alteració de la topografia del fons i dels perfils de la costa; terbolesa de l'aigua amb la desaparició de la vegetació profunda; enfangament de la zona; modificació de la dinàmica litoral i de la sedimentació costanera; creació d'una àrea d'aigües embassades, amb augment d'agents contaminants.
  
- No es definixen les obres d'evacuació i tractament d'aigües residuals.
  
- En l'estudi econòmic no es consideren els costos associats i les mesures correctores.
  
- L'estudi de dinàmica litoral no preveu la unitat fisiogràfica.
  
- No es justifica la dotació d'aigua potable.
  
- No es descriu ni es pressuposta un col·lector i l'ampliació de la depuradora.
  
- No es justifica l'existència de pedreres.
  
- No es considera cap mesura compensatòria per al dany ambiental.
  
- En el dic que ultrapassa no s'estima el cabal d'aigua ni les seues conseqüències.
  
- Els accessos terrestres no són els idonis per a un port.
  
- La solució que se sotmet a informació pública és una modificació del projecte original, que diferix substancialment de les alternatives A i B de l'Estudi d'Impacte Ambiental.
  
- No cal entendre l'ampliació com a ampliació d'un port exterior.
  
g) Al·legacions relatives a la viabilitat econòmica: el càlcul de costos efectuat és irreal, i cap constructora duria a terme el projecte pel cost pressupostat, perquè només seria rendible a base de construir habitatges de més de quatre alçàries sobre les plataformes del port, la qual cosa contravé la legislació vigent.
  
h) En l'aprovació del projecte es pot incórrer en responsabilitat penal per la comissió d'un delicte dels tipificats en els articles 325, 329, 332, 319 i ss. I 321 i ss.
  
i) Al·legacions de la Comunitat de Propietaris del Poblat Mariner: oposició a l'ampliació per motius ja exposats per altres al·legants.
  
\* Síntesi de les contraal·legacions:
  
a) S'aporten documents i dades justificatives de la demanda d'amarraments, segons els quals esta supera amb escreix l'oferta existent, tant en l'àmbit general a la Comunitat Valenciana com en concret en el port esportiu Luis Campomanes.
  
b) Respecte dels defectes en el procediment:
  
- No haver constància en l'anunci del termini per a formular al·legacions: els interessats han presentat de fet al·legacions, per la qual cosa no cal al·legar la indefensió que pretenen. (Es puntualitza, encara que no es diga en l'escrit de resposta a les al·legacions, que en l'anunci s'indica que se sotmet a informació pública conjunta ... per període d'un mes, el següent: projecte reformat... Per la qual cosa s'entén que el termini d'un mes és comú, i suficient, per a veure el projecte i presentar al·legacions).
  
- L'Estudi d'Impacte Ambiental elaborat el 1999 es va sotmetre a informació pública conjunta en les dos ocasions (31.05.2000 i 13.11.2002), i va ser ampliat i completat seguint les indicacions de l'administració competent per a això (Conselleria de Medi Ambient), que així ho fa constar en la Declaració d'Impacte. Tot això segons prescriu l'article 23 del Decret 162/1990, de 15 d'octubre. Els particulars que assenyalen la inexistència de l'EIA al·leguen àmpliament sobre este.
  
c) Contestació a les al·legacions relatives al medi ambient:
  
- Respecte de la posidònia oceànica, l'actuació no produïx una alteració significativa dels recursos pesquers ni causa perjuí a la integritat del lloc, que és el que prohibix la Directiva 92/43 CEE de 21 de maig aplicable al cas. La reimplantació d'esta espècie s'ha efectuat en distintes zones, i atés que han avançat els coneixements en este camp fa presumir un índex de supervivència important.
  
- Els suposats impactes sobre ecosistemes litorals terrestres, augment de concentració de la població i de l'especulació en general en la zona no es corresponen amb la realitat del projecte presentat.
  
- La metodologia adoptada en l'EIA és acceptada tècnicament i científicament en els àmbits nacional i internacional, i s'ha aplicat la normativa vigent. Respecte de l'avaluació de l'impacte ambiental, s'afirma que el port té el certificat ISO 14334. Qualitat de l'aigua: es remet a les pàgines 22-46 de l'EIA.
  
- Impactes sobre espècies com el dofí mular o la tortuga careta: no es té coneixement de l'existència de la primera, l'impacte de la segona es produïx per la pesca.
  
- L'EIA està metodològicament perfectament argumentat tant tècnicament com científicament, a banda d'exposar una metodologia bàsica; s'ha desenvolupat i explicat una metodologia específica per a cada un dels apartats amb les seues referències bibliogràfiques respectives.
  
d) El projecte i la tramitació són conformes no únicament amb la Llei de Costes sinó amb tota la legislació mediambiental i processal aplicable.
  
e) Respecte de les al·legacions de caràcter urbanístic:
  
- El projecte ha estat exposat al públic en dos ocasions, per la qual cosa no es comprén l'al·legació d'absència de participació ciutadana.
  
- L'ampliació del port en cap cas suposa la construcció d'un de nou: es basa totalment, tant en la configuració com en els servicis que cal prestar, en el port existent
  
- En efecte, és necessària l'aprovació d'un pla especial, si bé per a això és necessària l'adscripció dels nous terrenys, sobre la qual cosa a hores d'ara no s'ha pronunciat la Direcció General de Costes del MMA.
  
f) Respecte de les al·legacions relatives a qüestions d'enginyeria:
  
- En el projecte s'inclouen estudis dels dos barrancs situats al costat del port.
  
- El subministrament d'aigua potable procedirà de la companyia d'aigües potables Aguas Potables de Bernia, SL, amb capacitat de subministrament suficient per al port una vegada ampliat.
  
- Les aigües residuals es conduiran a la depuradora del polígon de la urbanització Mascarat, amb capacitat suficient per a poder depurar la totalitat de les aigües residuals del port ampliat.
  
- L'alternativa del projecte sotmés a informació pública es troba dins de l'àmbit de l'alternativa que indica l'EIA, amb una superfície d'actuació menor. Les obres no produiran terbolesa de l'aigua, ja que els mètodes de construcció que cal emprar les eliminen totalment, els dics i espigons no suposaran cap tipus de barrera als corrents, com s'indica en l'estudi de dinàmica litoral, i les restes de pintures i carburants seran portats a la depuradora prevista.
  
- No es documenta l'afirmació de la previsible regressió de les platges d'Altea i l'Olla.
  
- Es considera suficient dos edificis de lavabos, que cal afegir als ja existents.
  
- El projecte té un estudi de dinàmica del litoral de què es deduïx que a penes hi ha dinàmica i transport litoral en la zona.
  
- L'ús a cobrament per als aparcaments s'ha efectuat d'acord amb la legislació vigent.
  
- Les mesures compensatòries i protectores s'imposaran en la resolució que es dicte.
  
- Respecte dels suposats efectes perjudicials que produiria l'ampliació: les platges actuals es mantenen, patirà una xicoteta minva només la situada al costat est del port; no es preveu que hi haja alteració del fons ni dels perfils de la costa; no es produirà terbolesa de l'aigua ni enfangament de la zona amb les mesures que s'han d'adoptar; la construcció afectarà molt poc la dinàmica litoral i, per tant, la sedimentació costanera (com indica l'estudi de dinàmica litoral); les badies existents en el costat est i oest es troben perfectament obertes a l'onatge per la qual cosa no hi haurà aigües embassades i l'aigua de la dàrsena del port es renovarà constantment.
  
- Hi ha en la zona una sèrie de pedreres capaces de subministrar el material per a la construcció del port.
  
- Respecte de la no-inclusió d'una sèrie d'aspectes i mesures, estos s'incorporaran al projecte d'execució que s'aporte.
  
g) Els costos mai serien pròxims al triple del que s'ha pressupostat (afirmació que d'altra banda no s'advera amb cap estudi equivalent), no hi ha cap problema perquè una constructora realitze el projecte, i l'empresa promotora no té cap intenció d'edificar per a ús residencial en domini públic, ja que en efecte açò contravé la legalitat.
  
h) En el fonament del supòsit il·lícit penal se citen esbiaixadament els articles i s'ometen antecedents, i es tracta en realitat d'una amenaça de l'al·legant a la concessionària i als funcionaris de les administracions públiques intervinents, que en tot moment han respectat el procediment i la legalitat vigents.
  
i) Respecte de l'oposició per part de la comunitat de propietaris, s'exposa en les al·legacions que no hi ha constància que la presidenta de l'esmentada comunitat actuara en representació d'esta, i que en realitat dels 195 propietaris només 5 van manifestar la seua disconformitat amb l'ampliació.
  
Posteriorment s'han presentat al·legacions, transcorregut àmpliament el termini d'informació pública.
  
Menció a banda ha de fer-se (per la seua extensió) de les actuacions i recursos duts a terme pAlejandro Guillem Ortega:
  
a) En data 15 d'octubre de 2001, va presentar escrit Alejandro Guillem Ortega, en què manifesta actuar en nom d'una sèrie de persones i entitats, a la qual cosa se li va respondre que havia d'acreditar la representació que declarava, en compliment del que establix l'article 32 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
b) En data 11 de desembre de 2001, per mitjà de compareixença, es va atorgar poder de representació pel Fernando Muñoz-Pomer, en representació al seu torn de la mercantil Nucema, SA, a favor dels lletrats Alejandro Guillem Ortega i Gonzalo Pons-Trénor de Molina. Un any més tard, a partir del 26 de desembre de 2002, ha anat presentant poders de representació de la resta de les persones i entitats.
  
c) El 4 d'octubre de 2002 es va personar en esta Conselleria el Gonzalo Pons Trénor, a fi d'examinar el projecte presentat en data 3 d'abril de 2002, subscrit al març de 2002 per l'enginyer de Camins, Canals i Ports, José Enrique Pérez González i visat pel col·legi professional corresponent en la demarcació de Múrcia, el dia 3 d'abril de 2002, amb el núm. 7077, la qual cosa es va dur a terme pel citat des de les 12.30 fins a les 13.30 aproximadament. Igualment, va sol·licitar i va obtindre còpia de les pàgines 143 a 159 de l'annex II del projecte d'ampliació del port esportiu Luis Campomanes relatiu a la sol·licitud presentada al març de 1999 pel concessionari.
  
d) El 31 d'octubre de 2002, Alejandro Guillem va sol·licitar que fóra sotmés a informació pública el projecte presentat el 3 d'abril de 2002, així com la nul·litat de les actuacions realitzades des d'eixa data.
  
e) El 5 de novembre de 2002, Alejandro Guillem va presentar escrit davant de la Direcció General de Ports i Costes, en el qual reiterava la petició del seu escrit de 29 d'octubre de 2002 (presentat el 31 d'octubre), si bé aclaria que es presentava davant la Direcció General de Ports i Costes.
  
f) Per mitjà d'escrits de 14 i 21 de novembre de 2002, Alejandro Guillem va sol·licitar còpia de l'estudi econòmic datat a l'abril de 2002 i de l'informe de la Direcció General de Costes del Ministeri de Medi Ambient de 29 d'octubre de 2002, relatius ambdós a l'ampliació del port Luis Campomanes, i el 20 de novembre de 2002 sol·licita còpia completa de l'esmentat projecte i Estudi d'Impacte Ambiental.
  
g) El 10 de desembre de 2002 es contesta al sol·licitant (als seus escrits de 14 i 21.11.2002), i se li remet una còpia de l'estudi econòmic datat a l'abril de 2002 i de l'informe de la Direcció General de Costes del Ministeri de Medi Ambient de 29 d'octubre de 2002, i respecte de la còpia completa del projecte se li va posar de manifest que: pot personar-se en el Servici de Gestió de Ports, abans que finalitze el període d'informació pública, en horari d'atenció al públic (de 9 a 2h), des d'on se li acompanyarà al centre de reprografia que reunisca els mitjans tècnics necessaris per a fotocopiar-lo segons sol·licita en la seua petició ?íntegre i a color- a costa seu; en el mínim temps possible a fi de respectar els drets dels altres ciutadans que puguen voler consultar el projecte.
  
h) Alejandro Guillem s'han presentat així mateix diversos escrits d'al·legacions relatius a este projecte presentat a l'abril de 2002.
  
i) El 13 de desembre de 2002 es va personar en el Servici de Gestió de Ports Rosana López Cremades, advocada del despatx de Gonzalo Pons Trénor (exhibix còpia de la notificació rebuda per este), a fi de retirar còpia completa del projecte d'ampliació, estudi d'impacte ambiental i estudi econòmic del port esportiu Luis Campomanes. Acompanyada per un funcionari d'este Servici, va retirar el projecte i el va traslladar al centre de reprografia Diazotec, en el carrer Comte Altea núm. 4, a fi que fora fotocopiat, la qual cosa es va dur a terme.
  
j) El 27 de gener de 2003, Alejandro Guillem interposa recurs d'alçada contra l'acord del director general de Ports i Costes de 18-12-2002 que denega l'ampliació del termini per a formular al·legacions en informació pública.
  
k) Alejandro Guillem va sol·licitar la vista de l'expedient i l'expedició de còpies dels documents presentats a partir del 13 de desembre de 2002.
  
l) El 5 de març de 2003, presenta Alejandro Guillem recurs d'alçada contra la desestimació presumpta de les peticions contingudes en el seu escrit de 29 d'octubre de 2002, que són: sotmetre a informació pública el projecte presentat el 3 d'abril de 2002 i declarar la nul·litat de les actuacions realitzades des de la dita data.
  
m) El 7 de març de 2003, el conseller desestima el recurs d'alçada interposat contra l'acord del director general de Ports i Costes de 18.12.2002 que denega l'ampliació del termini per a formular al·legacions en informació pública, atés que no és susceptible de recurs de conformitat amb el que establix l'article 49.3 LRJPAC.
  
n) El 13 de març de 2003 es concedix vista dels documents aportats a l'expedient a partir del 13 de desembre, i el 24 de març de 2003 es persona en el Servici de Gestió de Ports Encarna Orts Alcaide, a fi d'examinar els documents incorporats a l'expedient d'ampliació del port esportiu Luis Campomanes a partir del 13 de desembre de 2002, la qual cosa du a terme des de les 9.45 fins a les 11.15 aproximadament.
  
o) El 25 de març de 2003, presenta Alejandro Guillem el quart recurs d'alçada en este expedient contra l'acord del director general de Ports i Costes pel qual s'accedix a donar vista dels documents incorporats posteriorment al 13 de desembre de 2002.
  
p) El 26 de març del 2003 es persona en el Servici de Gestió de Ports Gonzalo Pons Trénor, a fi d'examinar els documents incorporats a l'expedient d'ampliació del port esportiu Luis Campomanes a partir del 13 de desembre de 2002, la qual cosa du a terme des de les 10 fins a les 11.15 aproximadament.
  
q) El 3 d'abril de 2003 es remet a Alejandro Guillem còpia dels documents especificats en els seus escrits de dates 18 i 27 de febrer i 6 i 12 de març de 2003.
  
r) El 7 d'abril de 2003, Alejandro Guillem presenta escrit concretant els documents de què sol·licita expedició de còpia.
  
s) El 29 d'abril de 2003, el conseller desestima el recurs d'alçada interposat contra l'acord del director general de Ports i Costes pel qual s'accedix a donar vista dels documents incorporats posteriorment al 13 de desembre de 2002, atés que es tracta d'un acte de tràmit no susceptible de recurs.
  
t) El mateix 29 d'abril de 2003, el conseller desestima el recurs d'alçada interposat contra desestimació presumpta per silenci administratiu relativa a l'escrit de data 29 d'octubre de 2002 en el qual se sol·licita se sotmeta a informació pública el projecte d'ampliació del port esportiu Luis Campomanes a Altea presentat al març de 2002, i la nul·litat de les actuacions des de la dita data. Esta resolució consta notificada a Alejandro Guillem el 8 de maig de 2003.
  
u) El 8 de maig de 2003 interposa Alejandro Guillem el cinqué recurs d'alçada en este expedient contra la suposada desestimació presumpta de les seues sol·licituds formulades en escrit de 5 de novembre de 2002, que té el mateix contingut que l'interposat el 5 de març de 2003, i diferix únicament respecte de l'òrgan a què es dirigix. Este recurs es desestima per resolució del conseller de 16 de juny de 2003.
  
v) El 22 de maig es remet a Alejandro Guillem còpia dels documents sol·licitats en el seu escrit de 7 d'abril de 2003.
  
w) El 9 de juny de 2003 interposa Alejandro Guillem el seu sisé recurs d'alçada contra desestimació presumpta per silenci administratiu relativa a l'escrit de data registre d'entrada 4 de desembre de 2002 en el qual se sol·licita que es declare la nul·litat del tràmit d'informació pública anunciat en el DOGV de 13.11.02, que se sotmeta novament a informació pública el projecte d'ampliació del port esportiu Luis Campomanes a Altea presentat al març de 2002, i que es facilite còpia dels documents que s'exposen en la dita informació pública. Este recurs es desestima per resolució del conseller d'1 de juliol de 2003.